**Referat af tillidsrepræsentantmøde**

**Tirsdag den 9.11.2021 kl. 12.30 – ca. 15.00**

**Dirigent: Christian Referent: Pia**

Afbud: Thomas

**Dagsorden:**

**Pkt. 059 – 21 Godkendelse af referat fra d. 21.9.2021**

Referatet blev godkendt.

**Pkt. 060 – 21 TR’ernes punkt**

**HØ:** Eleverne 0.- 6. klasse er hjemsendt. Lærerne arbejder på skolen. Der er arbejdet på en model for arbejdsopgørelsen. Det er en knast, hvorvidt det er lærerne eller lederne, der skal opgøre arbejdstiden. Der skal ansættes en koordinator til specialafdelingen som støtte til ledelsen. Det er en ny stilling, som man ikke har haft tidligere.

**PPR:** Der bliver tilkøbt ekstern supervision til nye psykologer, da der kun er en psykolog tilbage til modtagelsen. En faglig leder for skoleområdet har sagt op. Den store udskiftning giver forvirring og uro.

**HV:** Der er blevet ansat en ny skoleleder. Der er med stor fordel blevet ændret i møderækkefølgen om torsdagen, så lærermøder ligger før teammøder. Har ikke fået opgaveoversigterne endnu. Der er tvivl om g-gruppernes status og om det har betydning for økonomien.

**EG:** Kollegaerne er trætte. Energi og humør er forsvundet. Der er ansøgningsfrist i næste uge for ny afdelingsleder, som er er et genopslag. Flere ubesatte lærerstillinger har været genopslået. En tidligere lærer er kommet tilbage og har taget noget af det. Det er meget svært at få lærere – også til gode skemaer. Der er kommet en ny opsigelse. Ledelsen har travlt med børnesager, der suger alle ressourcecenterets kræfter. Der rejses kritik af DLF’s indtastningssystem, der blandt andet mangler en slettefunktion.

**BR:** Der arbejdes på, at alle relevante ting bliver taget op i MED. Det er lykkedes at få to pædagoger og der er opgraderet til to psykologer, hvilket er positivt. Ny konstitueret leder har fået øje på nogle formalia, der skal overholdes og som bliver ændret. Der mangler status på, hvornår skolen skal flyttet og afklaring på blandt andet elevtal. Der venter to arrangementer i kommende uge, og der er forvirring om, hvor mange mennesker, der må mødes på tværs af skoler på grund af Coronarestriktioner.

**HL:** Mange lærere er stressede. Konfliktniveau og sygemeldinger stiger. Ledelsen er også presset.

**Pkt. 061 – 21 KS orientering**

* Der er kommet Office 365 på kredsens computere. Der er derved kommet Teams som ønskes brugt både til møder på tværs og fildeling.
* Der er lavet høringssvar på den nye børne – og ungepolitik, som lægges på kredsens hjemmeside.

**Pkt. 062 – 21 Kongres – tilbagemelding**

Der blev orienteret fra kongressen og udviklingsforum.

**Pkt. 063 – 21 A20**

Der blev orienteret om status på lokalaftale. Arbejdsopgørelserne blev diskuteret. Der blev gjort status på opgaveoversigterne.

**Pkt. 064 – 21 Evt.**

Husk heldagsmøde den 4. januar med ledelser og forvaltning. Emne: Dialog om skoleudvikling.

*Maiken Amisse*

Kredsformand/

Fællestillidsrepræsentant